Veľká cena Belgicka 2021

Veľká cena Belgicka 2021 (angl. Formula 1 Rolex Belgian Grand Prix 2021) boli preteky Formuly 1, ktoré sa konali dňa 29. augusta 2021 na okruhu Circuit de Spa-Francorchamps v Spa. Bola to dvanásta Veľká cena sezóny 2021. Kvôli silnému dažďu bol štart pretekov odložený o viac než tri hodiny. Po štarte sa napokon odjazdilo iba jedno hodnotené kolo za bezpečnostným vozidlom. S celkovou dĺžkou ca. sedem kilometrov to bola najkratšia Veľká cena v dejinách Formule 1.

27. augusta, v piatok pred Veľkou cenou, oznámil tím Red Bull Racing, že predĺžil zmluvu s mexickým pretekárom Sergiom Pérezom o jeden rok. Tým pádom bude Red Bull súťažiť v roku 2022 s nezmenenou jazdeckou zostavou  s Maxom Verstappenom a práve s Pérezom.

Priebeh kvalifikácie 
Kvalifikácia na Veľkú cenu Belgicka, ktorá sa konala 28. augusta, bola ovplyvnená častými, čiastočne silnými dažďovými zrážkami. Tretia časť kvalifikácie bola prerušená kvôli havárii Landa Norrisa v zákrute Eau Rouge. Pole position získal Max Verstappen pred Georgeom Russellom z Williamsu a Lewisom Hamiltonom. Výsledok Georgea Russella, ktorý odštartoval do pretekov z druhého miesta, je najlepšie postavenie tímu Williams na štarte od kvalifikácie na Veľkú cenu Talianska 2017.

Priebeh pretekov 
V inštalačnom kole, kedy sa monoposty prvýkrát zoradili na štart, stratil kontrolu nad monopostom Sergio Pérez. Narazil do bariéry, pričom zničil prednú časť monopostu, vrátane zavesenia predného kolesa. Preteky mali začať o 15:00, avšak kvôli dažďu bol ich začiatok niekoľkokrát odložený. O 15:25 došlo k ďalšiemu pokusu o reštart pretekov. Pretekári za bezpečnostným vozidlom odjazdili dve zahrievacie kolá, aby sa následne opäť vrátili do boxov pre vyhlásenie červenej vlajky. 

Vďaka neustálym odkladom štartu sa mechanikom Red Bullu podarilo opraviť monopost Sergia Péreza, a po diskusii s riaditeľom pretekov, Michaelom Masim, mu bolo umožnené odštartovať. Napriek neustálemu dažďu boli preteky napokon odštartované o 18:17. Všetky monoposty vyšli z boxov, nasledujúc bezpečnostné vozidlo. Na okruhu za ním odjazdili dve kolá, čím sa splnila podmienka pre udelenie polovičných bodov. V prvom sektore tretieho kola bola opäť vyhlásená červená vlajka a monoposty sa znovu vrátili do boxov. Preteky boli vyhlásené za ukončené o 18:45 a nasledovala pódiová ceremónia. 

Max Verstappen vyhral preteky, ktoré pozostávali iba z jedného hodnoteného kola za bezpečnostným vozidlom, pred Georgeom Russellom a Lewisom Hamiltonom. Pre Georgea Russella to bolo prvé umiestnenie na stupňoch víťazov v kariére a pre jeho tím Williams prvé od Veľkej ceny Azerbajdžanu 2017, kedy Lance Stroll skončil na treťom mieste.

Pretože za odjazdilo menej ako 75% pôvodne plánovanej vzdialenosti pretekov, sa udeľovali  prvý krát od Veľkej ceny Malajzie 2009  polovičné body do šampionátov jazdcov a konštruktérov.

Po pretekoch 
Veľa pretekárov Formule 1 a šéf tímu McLaren, Zak Brown, kritizovali rozhodnutie vedenia pretekov odjazdiť minimálny počet kôl za bezpečnostným vozidlom. Lewis Hamilton žiadal, aby boli fanúšikom vrátené peniaze za vstupenky na Veľkú cenu. Medzinárodná tlač považuje túto Veľkú cenu za frašku. Španielske noviny El Mundo označili preteky dokonca ako „najväčsiu hanbu v dejinách“ a „urážku Formule 1, súťaži a športu ako takého“.

Výsledky

Kvalifikácia 

Poznámky:
  – Valtteri Bottas a Lance Stroll boli potrestaní poklesom piatich miest na štarte kvôli tomu, že v predošlých pretekoch (Veľká cena Maďarska 2021) spôsobili kolízie
  – V dôsledku havárie v kvalifikácii bol tím McLaren nútený vymeniť prevodovku v aute Landa Norrisa; tým pádom bol britský pretekár potrestaný poklesom piatich miest na štarte Veľkej ceny
  – Štart z boxov kvôli zmene nastavenia auta

Preteky 

Poznámky:
  – Sergio Pérez havaroval na mokrej vozovke keď išiel s autom na štartovný rošt; tým pádom bolo poškodené zavesenie pravého predného kolesa; potom ako mechanici opravili poškodenie na aute, mohol Pérez odštartovať do Veľkej ceny z boxov
  – 10 sekundový trest kvôli zmene nastavenia auta pred štartom pretekov

Priebežné poradie šampionátu 
Poradie o Pohár jazdca (Top 5)

Poradie o Pohár konštruktérov (Top 5)

Referencie 

Formula 1 v roku 2021
Veľká cena Belgicka
2021 v Belgicku